open-index/open-wikipedia-markdown huggingface dataset:
Ö3 Austria Top 40

**Ö3 Austria Top 40**, Ավստրիայի սինգլների պաշտոնական հիթ-շքերթ։ Թողարկվում է ամեն շաբաթ, Hitradio Ö3 ռադիոհաղորդման եթերում։ Բացի սինգլները այս հիթ շքերթում ներկայացվում են հեռախոսների զանգերի հիթ-շքերթ և երաժշտության վաճառքները ինտերնետում։

Առաջին անգամ այն եթեր է դուրս եկել 1968 թվականի նոյեմբերի 26-ին, *Disc Parade* անվան տակ։ 1968-ից 2007 թվականները հիթ-շքերթի անվանումներն են եղել *Disc Parade*, *Die Großen 10 von Ö3*, *Pop Shop*, *Hit wähl mit*, *Die Großen 10*, *Ö3 Top-30* և *Ö3 Austria Top 40* (2007 թվականից ի վեր)

Հիթ-շքերթի առցանց տարբերակը տեղակայված է austriancharts.at կայքում, և ունի **75 հորիզոնական**, այնուամենայնիվ պաշտոնական անվանումը մնում է *Ö3 Austria Top 40*:

Առաջին սինգլը, որը զբեղացրել է 1-ին տեղը հանդիսանում է Քլիֆ Ռիչարդի «Das ist die Frage aller Fragen» երգը։ Այս չարթում ամենահաջողակ սինգլն է եղել Էլթոն Ջոնի «Candle in the Wind 1997» երգը։

## Ծանոթագրություններ

## Արտաքին հղումներ
* Official Austrian singles chart
* Ö3 Austria Top 75
* Չարթերի արխիվ

Կատեգորիա:Հիթ-շքերթներ
Կատեգորիա:Ավստրիայի մշակույթ
Միյակե

, Ճապոնիայի Նարա պրեֆեկտուրայի Սիկի գավառում գտնվող ավան։ Ավանի մակերեսը կազմում է 4,07 կմ², բնակչությունը՝ 7 086 մարդ, բնակչության խտությունը՝ 1741,03 մարդ/կմ²։

## Աշխարհագրական դիրք
Միյակե ավանը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս ավանի հետ սահմանակցում են Տենրի քաղաքը և Կավանիսի, Տավարամոտո, Կորյո, Կավաի ավանները։

## Բնակչություն
Ավանի բնակչությունը կազմում է 7 086 մարդ (2014 թվականի հուլիսի 1-ի տվյալների համաձայն), իսկ խտությունը՝ 1741,03 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Միյակե ավանը խորհրդանշող ծառ է համարվում օսմանթուս-ը (*Osmanthus fragrans*), ծաղիկ՝ յաեձակուրան։

## Տես նաև
* Կաշիվարա
* Կավանիսի
* Կավաի
* Կոկա
* Յասու
* Ռիտտո
* Մորիյամա
* Սուձուկա
* Օմիհատիման
* Կոնան

## Ծանոթագրություններ

## Արտաքին հղումներ
* * Ճապոնական Միյակե ավանի պաշտոնական վեբկայք 

Կատեգորիա:Ճապոնիայի ավաններ
Mahasz

**Mahasz** (հապավում հունգարերեն  — ***Հունգարական երաժշտության ձայնագրող ընկերությունների միություն***), հունգարական երաժշտական միություն, հիմնված 1992 թվականին։

Mahasz-ը շնորհում է երաժշտական «Ֆոնոգրամմա» մրցանակը։ Կազմակերպությունը կազմում և հրապարակում է ազգային հիթ-շքերթներ, ինչպես նաև կատարում է երաժշտական թողարկումների հավաստագրում։

## Հավաստագրում
### Ալբոմներ

### Սինգլներ

### Երաժշտական DVD-ներ

## Ծանոթագրություններ

## Արտաքին հղումներ
* Mahasz

Կատեգորիա:Հիթ-շքերթներ
Կատեգորիա:Հունգարիայի մշակույթ
Սիրանուշ Եսայան

**Սիրանուշ Եսայան** (), հայկական թատրոնի ու կինոյի դերասանուհի։

## Կենսագրություն
Սիրանուշ Եսայանը ծնվել է 1976 թվականի հոկտեմբերի 13-ին Երևանում։ 1993 թվականին ավարտելով Երևանի Գ. Ադալյանի անվան թիվ 133 միջնակարգ դպրոցը՝ ընդունվել է «Հայֆիլմ» կինոդերասանի ստուդիա, որն ավարտել է 1995 թվականին։ Այնուհետև՝ 1995-1999 թվականներին, սովորել է Երևանի թատրոնի և կինոյի պետական ինստիտուտի դերասանական բաժնում։

1997 թվականից՝ Երևանի Գ. Սունդուկյանի անվան ազգային ակադեմիական թատրոնի դերասանուհի։

## Դերերը թատրոնում

## Ծանոթագրություններ

Կատեգորիա:Հայ դերասանուհիներ
Scottish Singles and Albums Chart

**Scottish Singles Chart** և **Scottish Albums Chart**, Շոտլանդիայի երաժշտական հիթ-շքերթներ, որոնց կազմումով զբաղվում է The Official Charts Company ընկերությունը, որը նաև կազմում է Մեծ Բրիտանիայի պաշտոնական չարթերը։ Չարթերի կազմումը կատարվում է Շոտլանդիայում կատաված երաժշտական թողարկումների վաճառքների տվյալների հիման վրա, ինչպես նաև STV North, STV Central և ITV Border հեռուստաալիքների ծածկույթի տարածքների թվային վաճառքների տվյալների վրա։

2001 թվականի սեպտեմբերից Scottish Singles Top 75 սինգլների հիթ-շքերթը և Scottish Albums Top 75 ալբոմների հիթ-շքերթը հրապարակվում են *[[ChartsPlus]]*-ում որպես Բրիտանական հիմնական UK Top 200 չարթի հավելված։

Official Charts Company ընկերության վեբ-կայքում առկա են չարթի արխիվները մինչև 1994 թվականի փետրվար ամիսը։

## Ծանոթագրություններ

## Արտաքին հղումներ
* Top 40 Scottish Singles
* Top 40 Scottish Albums

Կատեգորիա:Հիթ-շքերթներ
Կատեգորիա:Շոտլանդիայի մշակույթ
Hitlisten

**Hitlisten**, **Tracklisten**, Դանիայի թոփ 40 չարթ է, որը թարմացվում է ամեն հինգշաբթի կեսգիշերին hitlisten.nu կայքում։ Դանիական շաբաթական սինգլների չարթը Track Top-40-ը կազմված է 40 ամենավաճառվող սինգլներից, տվյալները վերցվում են դրանց ներբեռնումներից և մանրածախ վաճառքներից։ Տվյալների հավաքմամբ և մշակմամբ զբաղվում է Nielsen Music Control ընկերությունը, որը նաև կազմում է չարթեր IFPI-ի համար։

Հիմնվել է 2007 թվականի նոյեմբերի 2-ին, փոխարինելով Hitlisten չարթերին, որոնք այևս չեն հրապարակվել 2007 թվականի հոկտեմբերից։ Վերահսկվում է IFPI Denmark-ի կողմից և կազմված է երեք չարթերից՝
*Track Top-40 (սինգլների համար)
*Album Top-40 (ալբոմների համար)
*Streaming Top-20. (սինգլների համար)

## Ծանոթագրություններ

## Արտաքին հղումներ
* Hitlisten կայքը – Դանիական երաժշտական չարթերի արխիվ, մինչև 2007 թվականի 1-ին շաբաթը
* Դանիական չարթերի կայք – Դանիական երաժշտական չարթերի արխիվ, մինչև 2001 թվականի 5-րդ շաբաթը (մինչ 2007 թվականի նոյեմբերի 2-ը կան միայն Singles Top-20 չարթի տվյալները)
* Danskehitlister Պաշտոնական Դանիական երաժշտական չարթեր (1973 թվականի մայիսից մինչ 1977 թվականի մարտ)
* Danskehitlister Պաշտոնական տարեկան Դանիական երաժշտական չարթեր (1966-ից 1976 թվականները)

Կատեգորիա:Դանիայի մշակույթ
Կատեգորիա:Հիթ-շքերթներ
Պելեաս և Մելիսանդե (օպերա)

**«Պելեաս և Մելիզանդե»** (фр. *Pelléas et Mélisande*), ֆրանսիացի կոմպոզիտոր Կլոդ Դեբյուսիի միակ ավարտուն օպերա հինգ գործողությամբ (13 տեսարանով)։ Գրվել է ըստ Մորիս Մետերլինկի համանուն պիեսի տեքստի, որը լույս էր տեսել 1892 թվականին և բեմադրվել էր 1893 թվականի մայիսին Բուֆ Փարիզիեն թատրոնի բեմի վրա։ Ինքը կոմպոզիտորը բնութագրել է իր ստեղծագործությունը որպես լիրիկական դրամա։ Օպերայի առաջնախաղը տեղի է ունեցել 1902 թվականի ապրիլի 30-ին Փարիզի Օպերա-Կոմիկ թատրոնում։

## Ստեղծման պատմություն
Դեռևս մի քանի տարի առաջ նախքան Մետերլինկի պիեսին ծանոթանալը Դեբյուսին ցանկություն էր հայտնում օպերա գրել մի լիբրետոյի վրա, որտեղ ամեն ինչ ասվում է «միայն կիսով չափ», գործողությունների տեղն ու ժամանակը անորոշ են, իսկ գործող անձինք ոչ այնքան բանավիճում են իրար հետ, որքան «խորհում-վերապրում են սեփական կյանքն ու ճակատագիրը».

Դեբյուսին աշխատել է օպերայի վրա շուրջ տաս տարի (1892 առ 1902 թվականներ)։ Արդեն օպերայի բեմադրությունից հետո կոմպոզիտորը գրում էր, որ վաղուց չէր ցանկանում թատրոնի համար երաժշտություն ստեղծել, սակայն այն ձևը, որի մեջ նա ուզում էր պարփակել երաժշտությունը, այնքան անսովոր էր, որ մի քանի փորձից հետո նա հրաժարվել է այդ ցանկությունից։  

1893 թվականի հուլիսին կոմպոզիտորը, օգտվելով գրող Անրի դը Ռենիեյի օժանդակությունից, խնդրում է Մետերլինկին թույլատրել օգտագործել «Պելեասը» որպես օպերային լիբրետոյի հիմք և ստանում է հեղինակի համաձայնությունը։ Դեբյուսին սկսում է օպերայի վրա աշխատանքը 1893 թվականի օգոստոսին։ 1895 թվականի օգոստոսի 17-ին օպերայի երաժշտության սևագիր տարբերակը ավարտված էր (առաջին խմբագրում).

1901 թվականին օպերան ընդունվում է բեմադրության Փարիզի «Օպերա Կոմիկ» թատրոնի կողմից։ Օպերայի առաջնախաղը կայանում է 1902 թ. ապրիլի 30-ին։

## Գործող անձինք
* *Արկել*, Ալեմոնդի արքան (բաս)
* *Ժենևիև*, թագավորի թոռներ՝ արքայազների մայրը (մեցցո-սոպրանո)
* *Արքայազներ, թագավորի թոռներ*
* *Պելեաս* (տենոր)
* *Գոլո* (բարիտոն)
* *Մելիզանդե* (սոպրանո)
* *Ինոլդ*, տղա, Գոլոյի որդին (սոպրանո կամ դիսկանտ)
* *Հովիվ* (բարիտոն)
Նավաստիներ (արական երգչախումբ), սպասուհիներ, երեք մուրացկան (համր դեր)

## Նվագախմբի կազմ
Ըստ պարտիտուրի՝ օպերայի կատարման համար անհրաժեշտ են հետևյալ երաժշտական գործիքները.   
* ***Փայտե փողայիններ***՝ երեք ֆլեյտա (դրանցից մեկը՝ զույգ ֆլեյտա-պիկկոլո), երկու հոբոյ, հովվափող, երկու կլարնետ, երեք ֆագոտ,
* ***Պղնձյա փողայիններ***՝ չորս գալարափող, երեք շեփոր, երեք տրոմբոն, տուբա, 
* ***[[Հարվածային գործիքներ]]***՝ թմբուկներ, ցիմբալներ, եռանկյունի, զանգակներ, զանգ,
* ***Կսմիթային նվագարաններ***՝ տավիղներ
* ***Լարային երաժշտական գործիքներ***՝ հիմնական խումբ։

## Սյուժե
Օպերայի գործողության ժամանակը՝ վաղ միջնադար։

## Ծանոթագրություններ

Կատեգորիա:1902 բեմադրվածներ
Կատեգորիա:Դեբյուսիի օպերաներ
Կատեգորիա:Օպերաներ այբբենական կարգով
Կատեգորիա:Օպերաներ ըստ գեղարվեստական ստեղծագործությունների
Կատեգորիա:Ֆրանսերեն օպերաներ
Մովսեսը Եգիպտոսում

**Մովսեսը Եգիպտոսում** (), իտալացի կոմպոզիտոր Ջոակինո Ռոսսինիի օպերա երեք գործողությամբ։ Իտալերեն լիբրետտոյի հեղինակ Անդրեա Լեոնե Տոտտոլա։ Օպերայի առաջնախաղը կայացել է 1818 թվականի մարտի 5-ին Նեապոլի «Սան Կարլո» թատրոնում։

## Ստեղծման պատմություն
Օպերայի պատվիրվել է Ռոսսինիին հայտնի իտալացի իմպրեսարիո Դոմենիկո Բարբայայի կողմից 1818 թվականին։ Լիբրետտոն գրել է իտալացի գրող Անդրեա Տոտտոլան, որը տեքստի հիմքում դրել է Ֆրանչեսկո Ռանիերիի «Օսիրիս» թատերգությունը։

Օպերայի առաջնախաղը տեղի է ունեցել 1818 թ. մարտի 5-ին և մեծ ջերմությամբ է ընդունվել հանդիսատեսի կողմից։ Մեկ տարի անց՝ 1819 թվականին, Ռոսսինին ավելացրել է Մովսեսի և երգչախմբի համար աղոթքը (*Dal tuo stellato soglio*), որը համարվում է օպերայի առավել հայտնի դրվագներից մեկը։

Մի քանի տարի անց կոմպոզիտորը ստեղծել է օպերայի ֆրանսերեն տարբերակը Փարիզի «Գրանդ օպերայի» («Օպերա Գարնիե») համար, որը բեմադրվել է «Մովսես և փարավոն կամ Անցում Կարմիր ծովով» () անունով։ Նոր խմբագրության մեջ ավելացվել է չորրորդ գործողությունը, ընդլայնվել է գործող նաձանց ցանկը, ինչպես նաև փոփոխվել են հերոսների անունները։ Նոր խմբագրությամբ օպերայի առաջնախաղը կայացել է 1827 թվականի մարտի 26-ին։

## Սյուժե
Օպերայի գործողությունները տեղի են ունենում Եգիպտոսում մ.թ.ա. XV—XIII դարերում (հրեա ժողովրդի՝ եգիպտական գերությունից ազատվելու ժամանակաշրջան՝ ըստ Աստվածաշնչի «Ելից» գրքի)։

## Գործող անձինք

 
220px|thumb|right| «Մովսես և Փարավոն» օպերայի փարիզյան առաջնախաղի դեկորացիաները, 1827

## Ծանոթագրություններ

## Գրականություն
* Ringhieri, Francisco (1760). L'Osiride. Tragedia del p.d. Francesco Ringhieri monaco ulivetano e lettore di teologia. Padua: Conzatti. Eight volumes of the tragedies of Ringhieri, an Olivetan monk (1721–1787), were also published in Venice 1788–1789.

Կատեգորիա:Ռոսսինիի օպերաներ
Կատեգորիա:Իտալերեն օպերաներ
Արևմտահայերեն Վիքիպեդիա

**Արևմտահայերեն Վիքիպեդիա** (), Վիքիպեդիա բազմալեզու և ազատ հանրագիտարանի արևմտահայերենով տարբերակն է։ Ինչպես և բոլոր վիքիմեդիա-նախագծերը, Արևմտահայերեն Վիքիպեդիայի բովանդակությունը ևս գտնվում է ազատ արտոնագրի ներքո, և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։

## Տես նաև
* Հայերեն հանրագիտարանների ցանկ

## Արտաքին հղումներ
* Վիքիմեդիա Հայաստան
* Արեւմտահայերեն Վիքիպեդիան արդեն գործում է
* Վիքիպեդիան արդեն Արեւմտահայերեն
* Նպատակը արևմտահայերենի պահպանությունն է․ Վիքիպեդիան այսուհետ հասանելի է նաև արևմտահայերենով 

Կատեգորիա:Արևմտահայերեն Վիքիպեդիա
Կատեգորիա:Արևմտահայերեն հանրագիտարաններ
Կատեգորիա:2019 հիմնադրումներ Հայաստանում
Dutch Top 40

**Dutch Top 40** (), նիդերլանդական շաբաթական երաժշտական հիթ-շքերթ, որը կազմում է *Stichting Nederlandse Top 40* ընկերությունը։ Ստեղծվել է որպես «Veronica Top 40», ռադիոհաղոդում *Radio Veronica* ռադիոկայանի եթերում 1965 թվականին։ «Veronica Top 40» անվանումը պահպանվել է մինչև 1974 թվականը, երբ ռադիոկայանը դադարեցրեց իր եթերը։

1965 թվականի հունվարի 2-ին ստեղծվել է առաջին Top 40 չարթը, որում առաջին հորիզոնականը զբաղեցնում էր  The Beatles խմբի "*[[I Feel Fine]]*" երգը։ 1974 թվականին Stichting Nederlandse Top 40-ը գնեց Top 40 և անվանեց այն *De Nederlandse Top 40*: Dutch Top 40-ը Նիդերլանդների երեք պաշտոնական չարթերից մեկն է, մյուս երկուսն են Single Top 100 և Mega Top 50:

2014 թվականի փետրվարի տվյալներով չարթը կազմվում էր ռադիոհեռարձակումների հաճախության և սոցիալական կայքերում հանրաճանաչության հիման վրա։

1993-ից 2018 թվականնրը Top 40-ը հեռարձակվել է Radio 538 ռադիոկայանի եթերում։ Այժմ Qmusic-ը հեռարձակում է Dutch Top 40 իր ռոդիոեթերում ամեն ուրբաթ 14.00-ից 18.00:

## Ծանոթագրություններ

## Արտաքին հղումներ
* ''Dutch Top 40'' պաշտոնական կայք

Կատեգորիա:Հիթ-շքերթներ
Կատեգորիա:Նիդերլանդների մշակույթ
Սյունե Սևադա

**Սյունե Սևադա** (իսկական անունը՝ *Սյունե Արթուրի Սարգսյան*, ), հայ արձակագիր, լրագրող, բլոգեր։ Հեղինակն է երեք տպագրված գրքերի՝ «Կախվածություն», «Աղի թեյ» և «Արիության մետաղ» վերնագրերով։

«Կախվածություն» պատմվածքների ժողովածուն հեղինակի առաջին տպագրված գործն է։ Հենց համանուն պատմվածքն էլ հեղինակը համարում է իր առաջին լուրջ, գրական գործը։

«Աղի թեյը» հեղինակի երկրորդ գիրքն է՝ առաջին վեպը։

## Կենսագրություն
Սյունե Սևադան ծնվել է 1995 թվականի հունվարի 16-ին Ռուսաստանի Դաշնությունում՝ Ուդմուրտիայի Հանրապետության Սարապուլ քաղաքում։ Երեք տարեկանում տեղափոխվել է Հայաստան՝ Երևան։ 2001-2009 թվականներին սովորել է Երևանի Պեյո Յավորովի անվան թիվ 131 հիմնական դպրոցում, այնուհետև շարունակել կրթությունը Մխիթար Սեբաստացի կրթահամալիրում։ 2012-2016 թվականներին սովորել է ԵՊՀ ժուռնալիստիկայի ֆակուլտետում։

## Ստեղծագործություններ
Առաջին ստեղծագործությունները հրատարակել է դեռահասության տարիներին։ 2010 թվականից Սյունե Սևադան սկսել է վարել սեփական բլոգը, որտեղ հրապարակել է իր կարճ պատմվածքները։ Շուտով մի շարք գրական ամսագրեր, այդ թվում՝ «Գրանիշ», «Գրաթերթ» և «Անդին», հրատարակել են Սյունեի ստեղծագործությունները։ Երկու տարի անընդմեջ նրա կարճ պատմությունները եղել են «Գրանիշ» առցանց ամսագրի առավել ընթերցված աշխատանքների առաջին հորիզոնականներում։

Ստեղծագործելու մասին արձակագիրը գրել է․ 

2017 թվականին Սյունե Սևադայի «Կարմիր» կարճ պատմությունը թարգմանված լույս է տեսել ժամանակակից գրականության ֆրանսիական անթոլոգիայում։

2018 թվականին Ֆրանսիայում ֆրանսերեն թարգմանությամբ տպագրվել է նրա պատմվածքներից մեկը։

2019 թվականին լույս է տեսել Սյունե Սևադայի անդրանիկ գիրքը՝ «Կախվածություն» պատմվածքների ժողովածուն։ «Արմենպրես» լրատվական գործակալության «Երևանյան բեսթսելեր» հեղինակային նախագծի տվյալներով 2019 թվականի ապրիլ ամսվա վաճառքի ցուցանիշներով այս գիրքը գլխավորել է հայ գրողների գեղարվեստական ստեղծագործությունների լավագույն տասնյակը։

2022 թվականին լույս տեսավ Սյունե Սևադայի երկրորդ գիրքը՝ «Աղի թեյը»։ «Նյու Մեգ» հրատարակչության միջոցառումներից մեկի ժամանակ էլ եղավ գրքի շնորհանդեսը։ Ըստ «Երևանյան բեսթսելլեր» շարքի՝ «Աղի թեյը» համարվում է տարվա բեսթսելլեր գրքերից մեկը։

## Տես նաև
* Կախվածություն (գիրք, Սյունե Սևադա)

## Ծանոթագրություններ

## Արտաքին հղումներ
* Սյունե Սևադայի «Ինքնակենսա-գրական» պատմվածքը «Գրանիշ» կայքում
* Սյունե Սևադայի «Իմպրովիզ» պատմվածքը «Գրանիշ» կայքում
* Սյունե Սևադայի «Կախվածություն» պատմվածքը «Գրանիշ» կայքում

Կատեգորիա:Գրական կեղծանուններով հայտնի հեղինակներ
Կատեգորիա:Հայ արձակագիրներ
Կատեգորիա:Հայ բլոգերներ
Կատեգորիա:Հայ լրագրողներ
Կատեգորիա:Հայ կին գրողներ
Single Top 100

**Single Top 100**, հոլանդական երեք պաշտոնական հիթ-շքերթներից մեկը, մյուս երկուսն են Dutch Top 40 և Mega Top 50: Հիմնվում է սինգլների վաճառքների և պաշտոնական ներբեռնումների տվյալների վրա։

Հիթ-շքերթը հիմնվել է 1969 թվականի մայիսի 23-ին և անվանվում էր *Hilversum 3 Top 30*: Այն հեռարձակվում էր VPRO և NOS հեռուստակայանների եթերում։ 1978 թվականից հորիզոնականնրի քանակը ավելացվեց մինչև 50-ը, իսկ 1987 թվականից մինչ 100։ *Mega Top 100* անվանումը հիթ-շքերթը ստացել է 1997 թվականին։

; Չարթի անվանումները
* 1969—1974: **Hilversum 3 Top 30** (1971 թվականի ապրիլի 2-ից՝ **Daverende 30**)
* 1974—1993: **Nationale Hitparade**
** 1974—1978 թոփ 30
** 1978—1987 թոփ 50
** 1987—1989 **Nationale Hitparade Top 100**
** 1989—1993 **Nationale Top 100**
* 1993—1997: **Mega Top 50**
* 1997—2004: **Mega Top 100**
* 2004 — մինչ այժմ։ **Mega Single Top 100**

Չարթում առաջին անգամ առաջին հորիզոնականը զբաղեցրած երգն էր Middle of the Road խմբի *Soley soley* կատարումը։

## Ծանոթագրություններ

## Արտաքին հղումներ
* DutchCharts.nl — Պաշտոնական կայք 

Կատեգորիա:Հիթ-շքերթներ
Կատեգորիա:Նիդերլանդների մշակույթ
Փոստ (մուլտֆիլմ, 1964)

**«Փոստ»** (),  խորհրդային նկարված մուլտֆիլմ, որ ստեղծվել է 1964 թվականին Միխայիլ և Վերա Ցեխանովսկիների կողմից։ 1929 թվականի համանուն մուլտֆիլմի լայնէկրան ռեմեյքն է։ Մուլտֆիլմը նվիրված է նոր «Փոստ» մուլտֆիլմի թողարկման տարում մահացած Սամուիլ Մարշակի հիշատակին։

## Սյուժե
Մուլտֆիլմը նկարահանվել է Ս. Մարշակի համանուն բանաստեղծության հիման վրա և պատմում է այն մասին, թե ինչպես են Բորիս Ժիտկովին հասցեագրված նամակը փոստատարները նրա հետևից տանում Բեռլին, Լոնդոն, Բրազիլիա, ապա վերադարձնում Լենինգրադ։

## Դերերը հնչյունավորել են
* Էրաստ Գարին – Բորիս Ժիտկով
* Մարիա Վինոգրադովա
* Կլարա Ռումյանովա
* Մ. Շչուկին

## Ստեղծողներ
*Սցենարի հեղինակներն՝ Սամուել Մարշակ, Միխայիլ Ցեխանովսկի, Վերա Ցեխանովսկայա
*Բեմադրող ռեժիսորներ՝ Միխայիլ Ցեխանովսկի և Վերա Ցեխանովսկայա
*Բեմադրող նկարիչներ՝ Միխայիլ Ցեխանովսկի, Բորիս Կորնեև
*Կոմպոզիտոր՝ Վլադիմիր Դեշևով
*Օպերատոր՝ Ելենա Պետրովա
*Հնչյունային օպերատոր՝ Բորիս Ֆիլչիկով
*Մոնտաժող՝ Վ. Տուրուբիներ
* Նկարիչ-մուլտիպլիկատորներ՝ Ելենա Խլուդովա, Տատյանա Տարանովիչ, Վալենտին Կուշներև, Վիկտոր Շևկով, Վլադիմիր Բալաշով, Իվան Դավիդով, Վ. Մաքսիմովիչ, Ն. Ավստրիյսկայա
*Երաժշտական խորհրդատու և դիրիժոր՝ Վ. Սմիրնով

Ստեղծողների վանկը տրվում է ըստ մուլտֆիլմի տիտրերի։

## Մուլտֆիլմի մասին

1964 թվականին Ցեխանովսկին կրկին դիմել է «Փոստին»։  Նա բեմադրել է նոր անիմացիոն ֆիլմ՝ գունավոր և  լայնէկրան։ […] Ցեխանովսկին չի գալվանացրել հին «Փոստը»։ Նա նորովի է մոտեցել նրա թեմային, նրա սյուժեին։ Նա նոր «Փոստով» ընդհանրացրել է Մարշակի գրքի նկարազարդումների տարբերակների և կինոյում երկար տարիների աշխատանքի փորձը։ «Փոստը» նոր ֆիլմ է, որը բավական արդիական է ձևով և բովանդակությամբ։ Սակայն ռեժիսորը չի ցանկացել խզել կապերը առաջին «Փոստի» հետ։  Նոր «Փոստը» դարձել է կարծես առաջին ֆիլմի, ժամանակի ու դրա ստեղծմանը մասնակից մարդկանց հուշարձան։  […]Նոր «փոստի» գրաֆիկական ձեռագիրն ամբողջությամբ չի կրկնում հին ֆիլմը, ավելի շուտ զարգացնում է այն։  […]Նոր «Փոստում» Ցեխանովսկին հարթ խամաճիկները փոխարինել է սովորական մուլտիպլիկացիոն տեխնիկայով։  Սակայն շարժումների յուրահատկությունը՝ սխեմատիկությունը, սրությունն ու բնույթը, մնացել է։  Ինչպես առաջին ֆիլմում, շարժումները խիստ ենթակա են երաժշտությանը և Մարշակի բանաստեղծությունների թելադրած ռիթմին։ […]

## Ծանոթագրություն

## Արտաքին հղումններ
* 
* 

Կատեգորիա:1964 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Հայրերի օր

[thumb|250px|[Ռեմբրանդ վան Ռեյն. «Հակոբն օրհնում է Հովսեփի որդիներին»|alt=]]
**Հայրերի օր**, ամենամյա տոն՝ նվիրված հայրերին։ Նշվում է մի շարք երկրներում։

## Պատմություն
ԱՄՆ-ում առաջին անգամ այս տոնը նշվել է 1910 թվականի հունիսի 19-ին։ Տոնը ստեղծելու նախաձեռնողը եղել է Վաշինգտոն նահանգի Սպոքեն քաղաքի բնակչուհի տիկին Դոդդը (1882-1978)։ Նա ցանկացել է իր երախտագիտությունը հայտնել հորը՝ հանձինս Ամերիկայի մյուս հոգատար հայրերի, որոնք մասնակցություն ունեն երեխաների դաստիարակության մեջ։ Տիկին Դոդդի հայրն Ուիլիամ Սմարթն էր, որի կինը մահացել էր 6-րդ երեխային ծննդաբերելու ժամանակ։ Միայնակ հայրը դաստիարակում էր ինչպես նորածնին, այնպես էլ մյուս հինգ երեխաներին։ Բարեգործ Ուիլիամը քաղաքացիական պատերազմի վետերան էր և երեխաների հետ բնակվում էր ագարակում։

Ամերիկայում այդ օրը դարձավ ազգային տոն 1966 թվականին, երբ նախագահ Լինդոն Բ. Ջոնսոնը **հունիսի երրորդ կիրակին** հայտարարեց ազգային տոն։ Ավանդույթի համաձայն՝ ամենամյա հանդիսության ժամանակ սովորական քաղաքացիները շտապում են իրենց օգնությունը ցուցաբերել ցածր եկամուտ ունեցող հայրերին, որոնք միայնակ են դաստիարակում իրենց երեխաներին։ Ժամանակի ընթացքում մյուս երկրները, որտեղ հարգվում են ընտանեկան արժեքները, հետևեցին Միացյալ Նահանգների օրինակին և այդ օրը սկսեցին նշել իբրև հայրերի մեծարման օր։

Հայրերի օրը, 2012 թվականի հունիսի երրորդ կիրակի օրվանից սկսած, ինչպես ԱՄՆ-ում, նշվում է նաև հետևյալ երկրներում՝

## Հայրերի օրվա տոնակատարության այլ ամսաթվեր
* Հունիսի երրորդ կիրակի
**Բելառուս
* Մարտի 19
**Իտալիա
** Իսպանիա (Մարտի 19, Հովսեփի օր)
**Պորտուգալիա
* Մայիսի 8
** Հարավային Կորեա (Ծնողների օր)
* Քրիստոսի տոն․ Տիրոջ համբարձումը
** Գերմանիա
* Հունիսի առաջին կիրակի
** Լիտվա
* Հունիսի երկրորդ կիրակի
** Բելգիա
* Հունիսի 21
**Եգիպտոս
** Հորդանան
**Լիվան
** Սիրիա
** Ուգանդա
* Հունիսի 23
** Լեհաստան
* Օգոստոսի 8
** Թայվան (կղզի)
* Օգոստոսի երկրորդ կիրակի
**Բրազիլիա
* Սեպտեմբերի առաջին կիրակի
** Ավստրալիա
* Սեպտեմբերի երկրորդ կիրակի
** Լատվիա
* Հոկտեմբերի 3
** Լյուքսեմբուրգ
* Նոյեմբեր երկրորդ կիրակի
**Ֆինլանդիա
**Շվեյցարիա
**Էստոնիա
*Դեկտեմբերի 5
**Թաիլանդ (Ադուլյադեդ Պումիպոն թագավորի տարեդարձը, որը ծնվել է 1927 թվականին)
*Դեկտեմբերի 26
**Բուլղարիա (Սուրբ Աստվածածին եկեղեցի, Սուրբ Հովսեփ քահանա, Դավիթ (թագավոր), Սուրբ Հակոբոս առաքյալ)

## Ծանոթագրություններ

Կատեգորիա:Տղամարդիկ
Կատեգորիա:Տոն օրեր
Կատեգորիա:Օգոստոսի տոներ
Մարիա Անդրեևա (դերասանուհի)

**Մարիա Անդրեևնա Անդրեևա** (, ), ռուսական թատրոնի և կինոյի դերասանուհի։

## Կենսագրություն
2007 թվականին ավարտել է Շչեպկինի անվան թատերական ուսումնարանը (Օլգա Սոլոմինայի, Յուրի Սոլոմինի կուրս) և ընդունվել Փոքր թատրոնի թատերախումբ, որտեղ աշխատել է մինչև 2010 տարի։ 2010 թվականին սկսել է աշխատել «Պ. Ֆոմենկոյի արվեստանոց» թատրոնում։

Նկարահանվել է «Ապագայի կարոտախտ», «Духless», «Духless 2», «Վարպետների գիրքը» ֆիլմերում և «Դահիճ», «Սարդ», «Սև կատու» և «Շնագայլ» հեռուստասերիալներում։ Հայտնի է «Սոֆիա» հեռուստասերիալում կատարած Սոֆյա Պալեոլոգի դերով։

«Ռազմիկ» ֆիլմում կատարած փոքր դերից հետո սկսել է զբաղվել բռնցքամարտով։

## Դերեր թատրոնում
### Փոքր թատրոն
* 2007 – «Խավարի իշխանությունը», Լև Տոլստոյ, ռեժիսոր՝ Յուրի Սոլոմին – Մարինա
* 2009 – «Մոլիեր» («Кабала святош»), Միխայիլ Բուլգակով, ռեժիսոր՝ Վ. Դրագունով – Արմանդա Բեժար, դերասանուհի

### Մոսկվայի «Պ. Ֆոմենկոյի արվեստանոց» թատրոն
* 2007 – «Տունը, որտեղ կոտրվում են սրտեր» Ջորջ Բերնարդ Շոու, ռեժիսոր՝ Եվգենի Կամենկովիչ – Էլլի Դեն
* 2009 – «Արդենյան անտառի հեքիաթը», Յուլի Կիմ, ռեժիսոր՝ Պ. Ֆոմենկո – Ռոզալինդա
* 2010 – «Ալիսը հայելու աշխարհում», Լուիս Քերոլի, ռեժիսոր՝ Ի. Պոպովսկի – Սև թագուհի/Եղնիկ/Վագրաշուշան
* 2010 – «Կարմրահեր», Բորիս Ռիժի, ռեժիսոր՝ Յուրի Բուտորին – հարևանուհի/Իրինա
* 2012 – «Նվեր», Վլադիմիր Սիրինի (Նաբոկով), ռեժիսոր՝ Եվգենի Կամենկովիչ – Զինաիդա Մերց
* 2014 – «Օլիմպիա», Օլգա Մուխինա, ռեժիսոր՝ Եվգենի Ցիգանով – Կատյա Լավինսկայա

## Ֆիլմագրություն
*  – Ապագայի կարոտախտ () – *Անաստասիա / Մարինա*
*  – Ժառանգություն () – *Ռիտա Պրոխորովա*
*  – Վարպետների գիրքը () – *Կատյա*
*  – Զառիթափ () – *Մարֆենկա*
*  – Духless – *Յուլյա*
*  – Կործանիչներ () – *ավագ լեյտեննատ Եվգենյա Դեմենտևա*
*  – Շարունակել ապրել () – *Նատալյա Խավրոշինա, ֆոտոմոդել*
*  – Տարիֆ «Երջանիկ ընտանիք» () – *Նինա*
*  – Ժողովուրդների հոր որդին () – *Կատյա Տիմոշենկո, Վասիլի Ստալինի երկրորդ կինը*
*  – Դահիճ () – *Օքսանա Դեմիդովա*
*  – Духless 2 – *Յուլյա*
*  – ЧБ – *Վիկա*
*  – Կործանիչներ։ Վերջին մարտը () – *Եվգենյա Դեմենտևա*
*  – Ռազմիկ () – *Դանա*
*  – Սարդ () – *Օքսանա Դեմիդովա*
*  – Թարգմանիչ ()
*  – Սոֆյա () – *Սոֆյա Պալեոլոգ*
*  – Սև կատու () – *Տաիսիա Ցիգանովա*
*  – Շնագայլ () – *Օքսանա Դեմիդովա*
*  – Սովորական կին () – *Արտյոմի սիրուհին*
*  – Գոդունով () – *Քսենյա Շեստովա*
*  – Բժիշկ Պրեոբրաժենսկի () – *Զոսյա*

## Ծանոթագրություն

## Արտաքին հղումններ
* 
* Мария Андреева на сайте Малого театра
* 
* 
* 

Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Mainstream Top 40 (Pop Songs)

**Mainstream Top 40** (**Pop Songs**, կամ **Pop Songs Airplay Chart**), *[[Billboard]]* ամսագրի հիմնական չարթերից մեկը, որը ներառում է 40 ամենահանրաճանաչ փոփ երգերը։ Չարթը հիմնվում է երգերի ռադիոկայաններում կրկնակի հեռարձակման տվյալների վրա։ Հիմնվել է 1992 թվականին։ Տվյալները հավաքագրվում և մշակվում են Nielsen Broadcast Data Systems (Nielsen BDS) ընկերության կողմից։ 2018 թվականին չարթի ստեղծման համար հաշվարկվում էին 168 հանրաճանաչ ռադիոկայանների տվյալները։

## Ծանոթագրություններ

## Արտաքին հղումներ
* ''Billboard'' Mainstream Top 40 (Pop Songs) ընթացիկ չարթը
* Mainstream Top 40 չարթը www.bdsradio.com կայքում 
* BDS Top 40 Mainstream reporting panel
* BDS Top 40/CHR chart (updated weekly)

Կատեգորիա:Billboard-ի չարթեր
Կատեգորիա:Հիթ-շքերթներ
Գագիկ Ադիլխանյան

**Գագիկ Արշակի Ադիլխանյան (Ադիլխանով)** (), հայկական թատրոնի ու կինոյի դերասան։

Դերասանուհի Վեներա Թարզյանի ամուսինը, Թբիլիսիի Պ․ Ադամյանի անվան հայկական դրամատիկական թատրոնի դերասան Արշակ Ադիլխանյանի որդին։

## Կենսագրություն
Գագիկ Ադիլխանյանը ծնվել է 1955 թվականի սեպտեմբերի 25-ին Թբիլիսիում։ 1973 թվականին ավարտել է Թբիլիսիի հայկական դպրոցը։ 1975 թվականին ընդունվել է Երևանի գեղարվեստական ուսումնարանի ոսկորի մշակման բաժին, որն ավարտել է 1977 թվականին։ Ավարտելուց հետո մինչև 1996 թվականն աշխատել է Թբիլիսիի Ս. Շահումյանի անվան պետական դրամատիկական թատրոնում` որպես դերասան։

1996 թվականից՝ Երևանի Գ․ Սունդուկյանի անվան ազգային ակադեմիական թատրոնի դերասան։

## Դերերը թատրոնում
### Թբիլիսիի Շահումյանի անվան պետական դրամատիկական թատրոն

### Երևանի Գ․ Սունդուկյանի անվան ազգային ակադեմիական թատրոն

## Ֆիլմագրություն

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Հայ դերասաններ
Կատեգորիա:Հայ կինոդերասաններ
Օգյուստ Քլեզինգեր

**Օգյուստ Քլեզինգեր** () (), 19-րդ դարի ֆրանսիացի նկարիչ, քանդակագործ։
## Կենսագրություն
[200px|մինի|ձախից| Լեդան և կարապը, [Պիկարդիա, Ամյենի թանգարան ]]
[200px|մինի|ձախից|Օձի կծած կինը, 1847 թվական, [Օրսե թանգարան]]
Օգյուստ Քլեզինգերը ծնվել է Ֆրանսիայի Դու դեպարտամենտի և Ֆրանշ-Կոնտե տարածաշրջանի վարչական կենտրոնի Բեզանսոն քաղաքում։ Նրա հայրը ՝ Ջորջ-Ֆիլիպը, քանդակագործ էր, ումից նա արվեստի առաջին դասերն է ստացել։ Օգյուստի աշխատանքը՝ *Ժյուլ դե Վալդահոն վիկոնտի կիսանդրին* , առաջին անգամ ցուցադրվել է 1843 թվականին Փարիզյան սալոնում, իսկ վերջին անգամ 1864 թվականին։ 
[150px|մինի|[Պեր Լաշեզ գերեզմանատուն, պեոզիայի և երաժշտության մուսա Եվտերպեի քանդակը Շոպենի գերեզմանաքարի վրա]]
1847 թվականին Քլեզինգերը մի քանդակ է ստեղծում *Օձի խայթած կինը*, որի մեծ սենսացիա է առաջացնում։ Այդ քանդակի բնորդուհին է եղել ֆրանսիացի նկարչուհի, մոդել, գրական սալոնի տիրուհի Ապոլոնիա Սաբատյեն, ով մտերմիկ հարաբերությունների մեջ է եղել Հյուգոյի, Շառլ Օգյուստեն դը Սենտ-Բյովի, Թեոֆիլ Գոթիեի, Գյուստավ Ֆլոբերի, Ալեքսանդր Դյումայի, Էդմոն Գոնկյուրի, (նա Ապոլոնիային *Նախագահ* մականունն է տվել, որը հետագայում տարածվել է այդ շրջանում), Էկտոր Բեռլիոզի, Էդուարդ Մանեի, Գյուստավ Դորեի, Շառլ Բոդլերի և այլոց հետ, ովքեր հաճախ էին լինում նրա սալոնում։ Քանդակի գեղեցկությունը հատկապես բարձր է գնահատել Թեոֆիլ Գոթիեն։

1847 թվականին նա ամուսնացել է ֆրանսիացի գրող Ժորժ Սանդի դստեր ՝ Սոլանժ Դյուդեվանի հետ։ Երկու տարի անց, 1849 թվականին ամուսնական զույգն աղջիկ է ունեցել։ Նրանց ամուսնությունը կարճատև է եղել։ 1855 թվականին ամուսնալուծությունից կարճ ժամանակ անց մահանում է նրանց դուստրը՝ Ժաննան։

Քանդակագործը մահացել է 1883 թվականի հունվարի 5-ին։ Թաղված է Փարիզի Պեր Լաշեզ գերեզմանատանը։

## Պարգևներ
*Պատվավոր Լեգեոնի ասպետական խաչ շքանշան, 1849 թվական
*Պատվավոր Լեգեոնի շքանշան ՝ սպայի կոչում, 1864 թվական

## Ստեղծագործական ժառանգություն
150px|մինի|աջից|Քլեզինգերի գերեզմանաքարը
Օգյուստի քանդակներից են նաև հրեական ծագմամբ ֆրանսիացի դերասանուհի Էլիզա Ռաշելի կիսանդրին և Լուիզա Սավոյացու քանդակը (1851 թ.), որը տեղադրված է Լյուքսեմբուրգյան այգում։

Ֆրեդերիկ Շոպենի մահից հետո, 1849 թվականի հոկտեմբերին 17-ին քանդակագործը հանել է կոմպոզիտորի մահվան դիմակն ու ձախ ձեռքի պատճենը։ Մեկ տարի անց, 1850 թվականին Պեր Լաշեզի գերեզմանատանը գտնվող Շոպենի գերեզմանաքարի վրա Քլեզինգերը կերտում է պեոզիայի և երաժշտության մուսա Եվտերպեի քանդակը։

## Պատկերասրահ

Oeuvre Auguste Clésinger 05.jpg|Տառապանքների ուղին
Oeuvre Auguste Clésinger 01.jpg|Ողբ
Oeuvre Auguste Clésinger 02.jpg|Արտաշիրմում
Oeuvre Auguste Clésinger 03.jpg|Քրիստոսի հարությունը
Louise de Savoie JdL.JPG|Լուիզա Սավոյացի, Լյուքսեմբուրգյան այգի
Salomé et Herodiade - par Jean-Baptiste Clesinger.jpg|Սալոմե և Հերովդիան
Femme piquée par un serpent 2.jpg|Օձի խայթած կինը
Cast of Chopin's hand.JPG|Շոպենի ձախ ձեռքի պատճենը
Chopin death mask.JPG|Շոպեի մահվան դիմակը


## Արտաքին հղումներ
* Biographies of Auguste Clésinger
* Les amis de George Sand
* 

## Ծանոթագրություններ

Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիացի նկարիչներ
Կատեգորիա:Ֆրանսիացի քանդակագործներ
Կատեգորիա:19-րդ դարի ֆրանսիացի նկարիչներ
Հարավադրբեջաներեն Վիքիպեդիա

**Հարավադրբեջաներեն Վիքիպեդիա** (), Վիքիպեդիա բազմալեզու և ազատ հանրագիտարանի հարավադրբեջաներենով տարբերակն է։ Ինչպես և բոլոր վիքիմեդիա-նախագծերը, Հարավադրբեջաներեն Վիքիպեդիայի բովանդակությունը ևս գտնվում է ազատ արտոնագրի ներքո, և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։

## Պատմություն

## Տես նաև
* Ադրբեջաներեն հանրագիտարանների ցանկ

## Ծանոթագրություններ

Կատեգորիա:Հարավադրբեջաներեն Վիքիպեդիա
Կատեգորիա:Ադրբեջաներեն հանրագիտարաններ
Կատեգորիա:2015 հիմնադրումներ Իրանում
Տավարամոտո

, Ճապոնիայի Նարա պրեֆեկտուրայի Սիկի գավառում գտնվող ավան։ Ավանի մակերեսը կազմում է 21,10 կմ², բնակչությունը՝ 31 844 մարդ, բնակչության խտությունը՝ 1509,19 մարդ/կմ²։

## Աշխարհագրական դիրք
Տավարամոտո ավանը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս ավանի հետ սահմանակցում են Տենրի, Սակուրաի, Կաշիհարա քաղաքները և Միյակե, Կորյո ավանները։

## Բնակչություն
Տավարամոտո ավանի բնակչությունը կազմում է 31 844 մարդ (2014 թվականի հուլիսի 1-ի տվյալների համաձայն), իսկ խտությունը՝ 1509,19 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Տավարամոտո ավանը խորհրդանշող ծառ է համարվում *[[Quercus gilva]]*-ն, ծաղիկ՝ նարգիզը։

## Ծանոթագրություններ

## Արտաքին հղումներ
* * Ճապոնական Տավարամոտո ավանի պաշտոնական վեբկայք

Կատեգորիա:Ճապոնիայի ավաններ
Սերգեյ Ավագյան (գրող)

**Սերգեյ Ավագի Ավագյան** (), հայ գրող, լրագրող, գյուղատնտեսական գիտությունների թեկնածու, «Շարուր» հայրենակցական միության պատվավոր նախագահ, Շրջակա միջավայրի անվտանգության գիտությունների միջազգային ակադեմիայի թղթակից-անդամ, Հայաստանի լրագրողների միության անդամ։

## Կենսագրություն
Սերգեյ Ավագի Ավագյանը ծնվել է 1926 թվականի նոյեմբերի 1-ին Երևան քաղաքում։ Ծնողները՝ Ավագ Ավագյանը և Վարդանուշ Բեկնազարյանը, Շարուրի կոտորածներից փախչելով հասել են Երևան։

Գերազանց ավարտել է միջնակարգ դպրոցը և 1944 թվականի վերջերին զորակոչվել է խորհրդային բանակ, զորացրվել է 1950 թվականի սկզբներին։ 1955 թվականին ավարտել է Երևանի համամիութենական անասնաբուծական-անասնաբուժական ինստիտուտը, աշխատել է հանրապետության տարբեր շրջաններում։ 1967 թվականին հեռակա կարգով ավարտել է Խաչատուր Աբովյանի անվան Հայկական մանկավարժական ինստիտուտի կենսաբանության և քիմիայի բաժինը։

Ավարտել է ԿԿ Երևանի քաղաքային կոմիտեի Մարքսիզմ-լենինիզմի համալսարանը։ 1971 թվականին ավարտել է Մոսկվայի համամիութենական թռչնաբուծական և տեխնոլոգիական գիտահետազոտական ինստիտուտի ասպիրանտուրան և նույն տարում Լենինգրադում (Սանկտ Պետերբուրգ) ատենախոսել թեզ։ Սերգեյ Ավագյանին շնորհվել է գյուղատնտեսական գիտությունների թեկնածուի գիտական աստիճան։ Ընտրվել է Շրջակա միջավայրի անվտանգության գիտությունների միջազգային ակադեմիայի թղթակից-անդամ։

Կազմակերպել է «Շարուր» հայրենակցական միությունը, որի պատվավոր նախագահն է։ Հայաստանի ազատամարտի վետերանների միության քաղաքական խորհրդի անդամ է։

Նրա շնորհիվ նախկին Շահվերդյան փողոցը վերանվանվել է Շարուրի փողոց, իսկ Սելիմի լեռնանցքը վերանվանվել է՝ Վարդենյաց։

## Ստեղծագործական կյանք
Հրատարակել է 30 անուն գիրք՝ «Շարուր», «Սուրմալու», «Հայ իրավաբաններ», «Նշանավոր հայուհիներ», «Սնունդը և մենք», «Ցեղասպանությունն Արևելյան Հայաստանում» և այլն։

Հայաստանի լրագրողների միության անդամ է։ Տպագրել է շուրջ 350 հոդված՝ մասնագիտական, հասարակական, քաղաքական թեմաներով, մասնակցել է մի շարք կոնֆերանսների։

## Մրցանակներ և պարգևներ
Պարգևատրվել է ԽՍՀՄ կառավարական, նաև Հայաստանի Հանրապետության մեդալներով։

## Ծանոթագրություններ

Կատեգորիա:Հայ գրողներ
Կատեգորիա:Հայ լրագրողներ
Կատեգորիա:Հայաստանի լրագրողների միության անդամներ
Official Charts Company

**Official Charts Company** (կրճատ՝ **OCC**, նախկինում անվանվել է **Chart Information Network** (**CIN**) և **The Official UK Charts Company**), բրիտանական երաժշտական կազմակերպություն, որը կազմում է Մեծ Բրիտանիայի պաշտոնական երաժշտական հիթ-շքերթները՝ UK Singles Chart, UK Albums Chart, UK Official Download Chart և այլն։ Ներառված է միջազգային չարթ-ընկերությունների ցանկում, որոնք ճանաչված են Ֆոնոգրամմա արտադրողների միջազգային ֆեդերացիայի կողմից։

OCC կազմում է չարթերը հիմնվելով վաճառակետերում երաժշտական արտադրության վաճառքների տվյալների վրա։ Տվյալների հավաքումն իրականացնում է Millward Brown ընկերությունը, որը զբաղվում է շուկայական հետազոտություններով։

OCC-ը ղեկավարվում է British Phonographic Industry և Entertainment Retailers Association (ERA) ընկերությունների կողմից։ Ընկերությունը զբաղվում է հիթ-շքերթների ստղծմամբ 1997 թվականի հուլիսի 1-ից։ Մինչ այդ դրանով զբաղվում էին մի քանի ընկերություններ, որոնցից մեկն էր Gallup-ը։

Բացի ընդհանուր չարթերից, ընկերությունը նաև հրապարակում է ավելի նեղ ուղղվածության չարթեր՝ UK Dance Chart, UK Indie Chart, UK R&B Chart, UK Rock Chart և Asian Download Chart, ինչպես նաև Scottish Singles and Albums Charts, Welsh Singles, Welsh Albums, UK Budget Albums:

5 сентября 2008 թվականի սեպտեմբերի 5-ին ընկերությունը փոխեց իր Official UK Charts Company անվանումը դառնալով The Official Charts Company, ինչպես նաև փոխեց իր պատկերանշանը։

## Ծանոթագրություններ

## Արտաքին հղումներ
* [www.theofficialcharts.com Պաշտոնական կայք]

Կատեգորիա:Հիթ-շքերթներ
Կատեգորիա:Մեծ Բրիտանիայի մշակույթ
Դիֆթերիայի հակաթույն

**Դիֆթերիայի հակաթույն** (**ԴՀԹ**), հակամարմիններից բաղկացած դեղամիջոց, որը կիրառվում է դիֆթերիայի բուժման համար։ Խորհուրդ չի տրվում դիֆթերիայի պրոֆիլակտիկայի համար։ Կիրառվում է ներերակային և միջմկանային եղանակներով։

Կողմնակի երևույթները համընդհանուր են։ Դրանք ներառում են լորձաթաղանթների հիվանդությունները և ալերգիկ ռեակցիաները՝  ներառյալ անաֆիլակսիան։ Դիֆթերիայի հակաթույնը ստեղծվում է դիֆթերիայի թույներով իմունիզացված ձիերի արյան պլազմայից։ Այն ազդում է՝ չեզոքացնելով Corynebacterium diphtheriae-ի կողմից արտադրված տոքսինները։

Դիֆթերիայի հակաթույնը ստեղծվել և սկսել է կիրառվել 1800-ական թվականներից։ Այն մտնում է Առողջապահության համաշխարհային կազմակերպության ավելի արդյունավետ և անվտանգ հատուկ դեղամիջոցների ցանկի մեջ, որոնք անհրաժեշտ են առողջապահության համակարգի համար։ ԱՄՆ-ում այն կարելի է ստանալ Հիվանդությունների վերահսկողության կենտրոնում։ Այն բազմաթիվ երկրներում հասանելի չէ, ներառյալ Եվրոպական մի շարք երկրներ 2008-ից սկսած։

## Քիմիա
Այս խառնուրդը իր մեջ ներառում է դիֆթերիայի թույնով իմունիզացված ձիերի արյան խտացված սպիտակուցներ, մասնավորապես գլոբուլիններ, որոնք պարունակում են հակամարմիններ։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Դիֆթերիա
Բալթյան օդային ոստիկանություն

**Բալթյան օդային ոստիկանություն**, խաղաղապահ առաքելություններ իրականացնող, Հյուսիսատլանտյան դաշինքի (ՆԱՏՕ) արագ արձագանքման խմբեր, որոնց գործունեությունը նպատակաուղղված է Բալթյան երկրների պետությունների՝ Էստոնիայի, Լիտվայի և Լատվիայի միջազգայնորեն ճանաչված բացարձակ օդային տարածքի պաշտպանությանը։

## Գործառություններ
Օդային ոստիկանության ինստիտուտի գործառույթների մեջ է մտնում անկախ պետությունների օդային տարածքի նկատմամբ բացառիկ և լրիվ ինքնիշխան սկզբունքի պաշտպանությունը։ Այդ սկզբունքը հաստատված է 1944 թվականին ընդունված Չիկագոյի կոնվենցիայով, ինչպես նաև նշյալ երկրների ազգային օրենսդրությամբ։ Օդային տարածության նկատմամբ ինքնիշխանության սկզբունքի հիմնական բովանդակությունն այն է, որ պետությունները, իրականացնելով իրենց օդային տարածության նկատմամբ բացառիկ ինքնիշխանություն, ինքնուրույն են սահմանում իրենց օդային տարածքի օգտագործման իրավական ռեժիմը։

Ընդհանուր առմամբ Հյուսիսատլանտյան դաշինքը ապահովում է Չիկագոյի կոնվենցիայի իրավակիրառությունը։ Բալթյան երկրներում ՆԱՏՕ-ի արագ արձագանքման խմբերի գործառնությունների մեջ է մտնում նաև Չիկագոյի կոնվենցիայի եզրափակիչ ակտով սահմանված բացառելիության և արտակարգ իրավիճակային սկզբունքների անխախտելիության պաշտպանությունը։

## Առաքելություններ
1970-ական թվականներից ի վեր Հյուսիսատլանտյան դաշինքը ստեղծել է օդային հսկողության և օդային ավազանի կառավարման միջոցների համապարփակ համակարգ, որն իրականացվել է «թիրախային գոտում» գտնվող համագործակցող պետություններին հատկացվող արագ արձագանքման խմբերի միջոցով։

2004 թվականի մարտից (Բալթյան երկրների ՆԱՏՕ-ին միանալուն պես) Հյուսիսատլանտյան դաշինքը ձեռնամուխ է լինում երեք օրվա ընթացքում Էստոնիայի, Լատվիայի և Լիտվայի օդային տարածքի նկատմամբ պաշտպանական համակարգերի ստեղծմանը։ Ցանկացած շտաբ-կայանին հատկացվում է միջինում չորս կործանիչ ինքնաթիռներ՝ 50-100 հոգանոց անձնակազմով։ Այս աշխատանքների համար ՆԱՏՕ-ն ամեն տարի հատկացնում է շուրջ 3,5 միլիոն եվրո։

## Ծանոթագրություններ

Կատեգորիա:Լատվիայի զինված ուժեր
Կատեգորիա:Մերձբալթիկա
Կատեգորիա:ՆԱՏՕ
Կատեգորիա:Ռազմական ավիացիա
Սերգեյ Ավագյան (այլ կիրառումներ)

**Սերգեյ Ավագյան** անուն-ազգանունը վերաբերում է՝

* Սերգեյ Ավագյան (1916-1990), հայ քիթկոկորդականջաբան, բժշկական գիտությունների դոկտոր (1972)
* Սերգեյ Ավագյան (ծն․՝ 1926), հայ գրող, լրագրող, գյուղատնտեսական գիտությունների թեկնածու։
Իտալական երաժշտության ձայնագրման արդյունաբերության ֆեդերացիա

**Իտալական երաժշտության ձայնագրման արդյունաբերության ֆեդերացիա** (**FIMI**) (), իտալական կազմակերպություն, որը վերահսկում է երաժշտության ձայնագրման հետ կապված բոլոր ոլորտները։ Հիմնվել է 1992 թվականին, *Associazione Fonografici Italiani (AFI)* կազմակերպության կազմաքանդումից հետո։ 2011 թվականին FIMI-ը իրենից ներկայացնում է 2500 ընկերություններ, որոնք աշխատում են շոու-բիզնեսի ոլորտում։

FIMI հանդիսանում է Ֆոնոգրամմա արտադրողների միջազգային ֆեդերացիայի և Իտալական արդյունաբերողների միության (Confindustria) անդամ։ Կազմակերպության հիմնական նպատակն է իտալական երաժշտության ձայնագրության արդյունաբերության շահերի պաշտպանությունը։

Սկսած 1995 թվականից FIMI-ը նաև հրապարակում է իտալական պաշտոնական երաժշտական ալբոմների չարթեր, իսկ 1997 թվականից նաև սինգլների պաշտոնական չարթեր։ 2008 թվականի հունվարի 1-ից CD-սինգլների վաճառքների անկման հետ կապված, կազմակերպությունը փոխեց ֆիզիկական կրիչների վաճառքների չարթը ներբեռնվող երգերի չարթի, որը հիմնված էր ինտերնետից օրինական ներբեռնումների տվյալների վրա։

2010 թվականի հուլիսին կազմակերպության նախագահը դարձավ Էնցո Մացան։

## Չարթեր
* *FIMI Albums Chart*
* *FIMI Compilations Chart*
* *FIMI Singles Chart*
* *FIMI DVD Chart*
* *Top Digital Download*

## Հավաստագրում
### Ալբոմներ
 

### Սինգլներ
Սինգլները հավաստագրվում են 1999 թվականից սկսած։

### Համադրումներ

### Երաժշտական DVD-ներ

## Ծանոթագրություններ

## Արտաքին հղումներ
* Պաշտոնական կայք
* Իտալիայի չարթերի արխիվ Italiancharts.com կայքում

Կատեգորիա:Իտալիայի մշակույթ
Կատեգորիա:Հիթ-շքերթներ
Պաշտոնական ֆիննական չարթեր

**Պաշտոնական ֆիննական չարթեր** , ), ֆիննական ազգային հիթ-շքերթ, հրատարակվում է ÄKT (IFPI Finland) ընկերության կողմից։

Ստեղծվել է 1991 թվականի հունվարին, և այն ժամանակ կոչվում էր *Radiomafian lista*: Հրապարակվում էր Radiomafia ռադիոկայանի եթերում (այժմ կայանը կոչվում է YleX): 1994 թվականին չարթը դարձավ Ֆինլանդիայի պաշտոնական հիթ-շքերթը։

Suomen virallinen lista-ն իր մեջ ներառում է՝
* Albums (Top 50) (ալբոմներ)
* Singles (Top 20) (սինգլներ)
* Downloads (Top 30) (թվային վաճառքներ)
* Mid-priced albums (Top 10) (ալբոմներ միջին գնով)
* Music DVDs (Top 10) (երաժշտական DVD-ներ)

## Ծանոթագրություններ

## Արտաքին հղումներ
* Պաշտոնական չարթը IFPI.fi կայքում 
* Չարթերի արխիվներ
* FinnishCharts.com
** Սինգլներ
** Ալբոմներ

Կատեգորիա:Հիթ-շքերթներ
Կատեգորիա:Ֆինլանդիայի մշակույթ
Քաղաքային խորհուրդ

**Քաղաքային խորհուրդ**, տեղական ինքնակառավարման և օրենսդրական մարմին, որը ղեկավարում է քաղաքը կամ տեղական կառավարման միավորը։ Տարբեր երկրներում քաղաքային խորհուրդները ունեն տարբեր լիազորության շրջանակներ, կազմ, նպատակներ և նշանակություն։ Հիմնականում քաղաքային խորհրդի անդամները ընտրվում են քաղաքացիների կողմից։

Քաղաքային խորհուրդները նախկին ԽՍՀՄ-ում, իսկ այժմ Ուկրաինայում, Ռուսաստանում և Բելառուսիայում հանդիսանում էին տեղական ինքնակառավարման մարմիններ։

## Տես նաև
*Քաղաքապետարան
*Տեղական ինքնավարություն

## Ծանոթագրություններ

Կատեգորիա:Մունիցիպալիտետներ
Կատեգորիա:Տեղական ինքնավարություն
Հայաստանի 7-րդ գումարման Ազգային Ժողով

**Հայաստանի 7-րդ գումարման Ազգային Ժողով**, Հայաստանի Ազգային ժողովի 7-րդ գումարման խորհրդարան, որը ձևավորվել է 2018 թվականի դեկտեմբերի 9-ի խորհրդարանական ընտրությունների արդյունքում։ Այն Հայաստանի Հանրապետության պատմության միակ խորհրդարանն է, որը ձևավորվել է արտահերթ ընտրություններով։ Խորհրդարանի պատգամավորների թիվը 132 է, որոնք ներկայացնում են 3 քաղաքական ուժեր։

Իմ քայլը դաշինքը 88 պատգամավորներով ունի կայուն մեծամասնություն, նրան է պատկանում ԱԺ խոսնակի և երկու փոխխոսնակների պաշտոնները։ Ընդդիմադիր Բարգավաճ Հայաստան կուսակցությունը ներկայացված է 26 պատգամավորներով, իսկ Լուսավոր Հայաստան կուսակցությունը՝ 18 պատգամավորներով

## Ձևավորում

Հայաստանի 7-րդ գումարման Ազգային Ժողովը ձևավորվել է 2018 թվականի դեկտեմբերի 9-ին։ Առաջին նիստը կայացել է դեկտեմբերի 14-ին, որը վարել է ամենատարեց պատգամավոր, Հայաստանի քրդական համայնքի ղեկավար, Իմ Քայլը խմբակցության անդամ Կնյազ Հասանովը։ Նիստին ներկա են եղել Ամենայն Հայոց կաթողիկոս Գարեգին Բ-ն և Հայաստանի նախագահ Արմեն Սարգսյանը։

## Գործունեություն
## Պատգամավորներ

## Ծանոթագրություններ

Կատեգորիա:ՀՀ Ազգային ժողով
Կաշիբա

, Ճապոնիայի Նարա պրեֆեկտուրայում գտնվող քաղաք։ Քաղաքի մակերեսը կազմում է 24,23 կմ², բնակչությունը՝ 77 553 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3200,70 մարդ/կմ²։

## Աշխարհագրական դիրք
Կաշիբա քաղաքը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս քաղաքի հետ սահմանակցում են Յամատոտակադա, Կացուրագի, Հաբիկինո, Կաշիվարա քաղաքները և Օձի, Կանմակի, Կորյո, Տայսի ավանները։

## Բնակչություն
Քաղաքի բնակչությունը կազմում է 77 553 մարդ (2014 թվականի օգոստոսի 1-ի տվյալների համաձայն), իսկ խտությունը՝ 3200,70 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կաշիբա քաղաքը խորհրդանշող ծառ է համարվում մշտադալար կաղնին, ծաղիկ՝ *[[Viola mandshurica]]*-ն։

## Ծանոթագրություններ

## Արտաքին հղումներ
* *  Ճապոնական Կաշիբա քաղաքի պաշտոնական վեբկայք  

Կատեգորիա:Ճապոնիայի քաղաքներ
Սպիտակ բադիկը

**«Սպիտակ բադիկը»** (), ռուսական ժողովրդական հեքիաթ, որը կազմվել է Ալեքսանդր Աֆանասևի կողմից և ներառվել «Նառոդնիյե ռուսկիե սկազկի» հավաքածուի մեջ։

Հետագայում շոտլանդացի գրող Էնդրյու Լենգը այն ներառել է «Դեղին կախարդական գրքի» մեջ։

## Բովանդակություն
Ըստ հեքիաթի բովանդակության՝ արքան ճանապարհորդելու համար ստիպված էր հեռանալ իր նորահարսից։ Նախքան այդ, նա խստորեն արգելում է կնոջը՝ լսել վեհերոտ խորհուրդներ և շփվել վատ շրջապատի կանանց հետ։ Սակայն նախանձոտ, չարամիտ վհուկը կախարդեց նրան և վերածեց սպիտակ բադի՝ ինքնին զբաղեցնելով թագուհու պաշտոնը։ Մինչդեռ սպիտակ բադը մի բույն կառուցեց, երեք ձու դրեց և ապա ծնեց երկու էգ, փամփլիկ ձագերի և մի արու բադիկի։ Մայր բադն արգելեց իր ձագերին մոտենալ ամրոցին՝ զգուշացնելով, որ այնտեղ չար կախարդ կա, սակայն հետաքրքրասեր ձագուկները մի օր շրջանցեցին մոր խոսքը և գնացին դժգույն ամրոցին ընդառաջ։

Կախարդը նկատեց նրանց և հարցուփորձ անելուց հետո հասկանալով, թե ովքեր են նրանք, սպանեց փոքրիկ բադիկներին։ Շուտով մայր-բադը նկատեց իր ձագերի բացակայությունը փնտրելով վերջիններիս գտավ նրանց անշնչացած։ Մայր-բադին նկատեց արքան և հրամայեց բռնել թռչնին։ Նրա դրանիկները չկարողացան բռնել բադին, սակայն կախարդված թագուհին ինքը գնաց ամուսնուն ընդառաջ և թագավորի ձեռքերում վերածվեց կնոջ։

Արքան հրամայեց կաչաղակին բերել ծառի բնում պահվող կախարդական ջուրը, որի միջոցով էլ սատկած բադիկները վերածվեցին երեք քնքուշ երեխաների։

## Ծանոթագրություններ

Կատեգորիա:Ռուսական հեքիաթներ
Ավելին, քան ընկեր

**«Ավելին, քան ընկեր»,** բնօրինակ անվանումը՝ «Փոխարինում» (), 2010 թվականի կատագերգություններից է, որտեղ գլխավոր դերում Ջենիֆեր Էնիսթոնն է։

## Սյուժե
Ողջ Նյու Յորքում չկային այնպիսի մտերիմ ընկերներ, ինչպիսիք էին նևրոզով տառապող բնակարանային գործակալ Ուոլլին և անկրկնելի Քեսսին։ Սակայն, երբ Քեսսին որոշում է արհեստական բեղմնավորում անել, նա որպես դոնոր ընտրում է ամուսնացած հուսալի և բարետես Ռոլանդին։ Այդ իրադարձությունը մտերիմ ընկերները որոշում են նշել խնջույքով, որտեղ Ուոլլին հարբում է և որոշում Ռոլանդի կենսաբանական նյութը փոխարինել իր իսկ սեփական կենսաբանական նյութով։ Վեց տարի անց Քեսսին վերադառնում է Նյու Յորք վեցամյա որդու՝ Սեբաստիանի հետ, որը Ուոլլիին զարմանալիորեն հիշեցնում է իրեն և այն ամենը, ինչ տեղի է ունեցել այդ չարաբաստիկ գիշերվա ընթացքում։ Այժմ անհաջողակ ընկերը պետք է համոզի Քեսսիին, որ նրանք ավելին են, քան ընկերներ, դառնալ Ռոլանդի «իսկական հայրը» և կարգավորել իր իսկ կյանքը։ Քեսսիի և Ռոլանդի նշանդրեքի ժամանակ Ուոլլին խոստովանում է ամեն ինչ․ սկզբում Քեսսին մերժում է նրան և արգելում է մոտենալ իրեն և որդուն, սակայն հետո փոխում է իր որոշումը և թողնում է նրան շփվել որդու հետ։

## Դերերում
* Ջենիֆեր Էնիսթոն - Քեսսի Լարսոն
* Ջեյսոն Բեյթման - Ուոլլի 
* Տոմաս Ռոբինսոն - Սեբաստիան 
*  Պատրիկ Ուիլսոն -  Ռոլանդ 
* Ջուլետ Լյուիս - ԴԵբբի  
* Ջեֆ Գոլդբլում - Լեոնարդ  
* Քելլի Բարեթ - Ջեսսիկա, Ռոլանդի կինը

## Հետաքրքիր փաստեր
* Նկարահանումը տեղի է ունեցել 2009 թվականի գարնանը Նյու Յորքում։
* 
* «The Baster» ֆիլմի բնօրինակը վերնագրվել է «The Switch» - ը։
* 
* Ջենիֆեր Էնիսթոնը ֆիլմի պրոդյուսերներից մեկն է։
* 
* 13 տարեկանից փոքր երեխաներին ֆիլմը դիտելը խորհուրդ չի տրվում։
* 
* Ավելին, քան ընկեր, որը հիմնված է Պուլիտցերյան մրցանակ ստացած Ջեֆրի Էգենիդեսի պատմության վրա, ով *«Կույս ինքնասպանները»* եւ *«Միջին սեռ»* վեպերի հեղինակն է։ Պատմությունը առաջին անգամ հայտնվեց Նյու Յորքի ամսագրերից մեկում և գրավեց սցենարիստ Ալլան Լոէբի (*«Քսանմեկերրորդը»*, *«Այն, ինչ կորցրել ենք»*) ուշադրությունը, ով վերջապես սցենար գրեց։
* 
* Ֆիլմի կարգախոսը ՝ ավելի քիչ քան սիրեկան։ 
* 
* Ջենիֆեր Էնիսթոնը ֆիլմի աշխատանքի համար ստացել է 8 մլն դոլար։ 
* 
* Նախկինում Ջենիֆեր Էնիսթոնը եւ Ջեյսոն Բիստեմանը նկարահանվել էին «Ամերիկյան ամուսնալուծությունը» ֆիլմում։
* 
* Ջեֆ Գոլդբլումը նկարահանվել է «Ընկերներ» հեռուստասերիալի դրվագում, որում նկարահանվել է նաև Ջենիֆեր Էնիսթոնը։

## Ծանոթագրություններ

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Miramax ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Չախտիցեի դղյակ

250px|մինի|ձախից|Չախտիցեի դղյակը
250px|մինի|ձախից
**Չախտիցեի դղյակ** (, , ), Չախտիցե քաղաքում, Արևմտյան Սլովակիայի կիսաքանդ ամրոց։ Գտնվում է ծովի մակերևույթից 375 մ բարձրության վրա գտնվող բլրի վրա։ Այն տխրահռչակ է իր տիրուհու («Չախտիցեի պանի») Էլիզաբեթ Բաթորիի պատճառով։

13-րդ դարի առաջին կեսին կառուցվել է որպես արևմտյան սահմանների թագավորական պահապան ամրոց։ 1273 թվականին ամրոցը վնասվել է Չեխիայի թագավոր Պրժեմիսլ Օտոկար II-ի կողմից պաշարման ժամանակ։ Առաջին տերերն էին Սլովակիայի Գունտ-Պոզնան ազնվական ընտանիքը։ 1392 թվականին Ստիբորը Ստիբորիցեից դարձավ սեփականատեր, իսկ 1569 թվականին՝ Նադաշդի ընտանիքը։ 1708 թվականին ամրոցը վերցրեց Ֆերենց Ռակոցի II-ի կուրուցները և քանդեցին։ Այդ ժամանակից ի վեր ամրոցը ավերակների մեջ է։

Ներկայումս ամրոցը բաց է և մատչելի զբոսաշրջիկների այցելությունների համար։

## Պատկերասրահ

Csejtecivertanlegi2.jpg
Csejtecivertanlegi1.jpg
Csejtecivertanlegi3.jpg
Csejtecivertanlegi4.jpg


## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* Čachtice castle and the blood countess Alžbeta Báthory
* Slovakia Cachtice (Bathory) Castle (video)

Կատեգորիա:Սլովակիայի պատմություն
Կատեգորիա:Սլովակիայի հուշարձաններ
Կարքայիններ

**Կարքայիններ**, հայկական նախարարական տոհմ Մարզպանական Հայաստանում։ Կարքայինների նախարարական տոհմը չի հիշատակվում Մեծ Հայքի Գահնամակում և Զորանամակում, սակայն հիշատակվում է Մարզպանական Հայաստանում՝ Վահանանց պատերազմի ժամանակ։ Տոհմից հիշվող նախարարը Վասավուրտ Կարքայինն է, ով 484 թվականին Վահան Մամիկոնյանի կողմից պատգամավոր էր գնացել Նիխորի մոտ։

## Ծանոթագրություններ

## Տես նաև
* Գահնամակ
* Զորանամակ
* Վահանանց պատերազմ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1942, Հատոր 5, Ցուցակ 1, Էջ 53.
* «Ղազարայ Փարպեցւոյ Պատմութիւն Հայոց եւ Թուղթ առ Վահան Մամիկոնեան», Գալուստ Տեր-Մկրտչյան և Ստեփան Մալխասյանց, Տփղիս, 1904, էջ 162․

Կատեգորիա:Կարքայիններ
Կատեգորիա:Հայկական նախարարական տներ